ZZZzzzz… – toortsie.com
Februarie 11, 2020 Februarie 11, 2020 ~ Toortsie
Sonder dat ons dit beplan, moes ons inderhaas Vrydagaand Hermanus toe. My man is opgeneem in die hospitaal en ek moes blyplek kry. Vinnig. Dit was al donker. Waar vind ‘n vrou alleen verblyf in Hermanus daardie tyd van die aand?
Ek vra vir Air Bnb en sien ‘n oulike plek. Maar dis alreeds ná sewe en daardie plek se voorskrif is dat jy voor 7 nm moet inboek. Air Bnb keur die bespreking af. Ek en die persoon kommunikeer deur boodskappe, ek vra hoe ver dit van die MediClinic af is. Sy antwoord dat dit naby is. Ek vra of ek ‘n bietjie later kan kom, maar intussen beleef Hermanus beurtkrag en die boodskappe gaan nie deur nie.
Ek loer by Booking.com. Hulle het my nog nooit teleurgestel nie. Soms was die plek nie heeltemal volgens die verwagting nie, maar oor die algemeen was ek nog altyd gelukkig met hulle.
So in die ry met sein wat kom en gaan, Vodacom is ook nie meer dieselfde nie, soek ek steeds blyplek. Hulle beveel aan: ZZZone. Wat ek nie besef nie, is dat dit ‘n hostel is. Ek bespreek en kan nie glo dat dit nie buitensporig is met hulle prys nie. Voor ek my man gaan aflaai by die hospitaal, loer ons gou in by ontvangs. Intussen besluit ek dat ek dalk maar moet opgradeer na ‘n gewone hotelkamer, maar dan moet ek meer as R2000 opdok per nag!
Die dame gaan wys vir my die plek. Wat ‘n heerlike verrassing! Dis eerstens baie veilig, wat vir my verskriklik baie punte tel. Dis modern. Splinternuut. Lieflike groot kamer met twee beddens in. Daar is ook kamers met stapelbeddens. Gedeelde badkamers wat silwerskoon is. Minimalisties. Loopafstand van alles af in die middedorp sommer by die see en al die eetplekke. Hulle ontbyt is lekker en vullend.
Ek het toe ‘n hele paar dae daar gebly.
Soek daai ZZZone. Jy sal verras wees.
33 thoughts on “ZZZzzzz…”
Februarie 11, 2020 om 8:19 vm
Dit is goed om te weet.
Februarie 11, 2020 om 8:21 vm
Bly om te hoor dat dit netjies en bruikbaar is. Wees maar steeds versigtig.
Ons is tuis. Ek was maar versigtig, veral saans, dis maar ‘n verskeidenheid mense wat daar bly. Ek het gaan stort as almal al slaap.
Februarie 11, 2020 om 9:05 vm
Slim gedoen. Mens weet ook maar nooit nie. Bly jul is weer veilig tuis. Was dit ernstig?(As ek mag vra?)
Februarie 11, 2020 om 9:47 vm
Ja, ‘n seerplek wat moeilikheid gemaak het in sy bloed.
Februarie 11, 2020 om 9:54 vm
Dit klink nie te lekker nie. Is dit darem nou weer opgeklaar?
Februarie 11, 2020 om 10:14 vm
Jip. Onder beheer. Steeds met antibiotika besig.
Februarie 11, 2020 om 10:17 vm
Goed so. Die antibiotika sal hopelik sy werk doen. Sterkte maar vir julle.
Februarie 11, 2020 om 12:08 nm
Dankie vir die omgee.
Februarie 11, 2020 om 8:53 vm
Ag, dit is nou goeie nuus, mens wil maar veilig bly. Jou man reg, Toortsie?
Februarie 11, 2020 om 8:58 vm
Ja dankie. Weer perdfris en op die been. 😊
Februarie 11, 2020 om 9:46 vm
Dis goed om te hoor manlief is oukei en dat jy n veilige verblyf gehad het.
Februarie 11, 2020 om 9:51 vm
Dankie. Die see is ook goed vir die siel. 😁
Hi Toortsie, dankie, maar ek moet vra, is manlief ok?
Ja dankie. Perdfris en gesond. Het gou vanoggend nog ‘n sak antibiotika binne-aars gekry. Hy is reg.
Februarie 11, 2020 om 10:28 vm
Ek is so bly om dit te hoor.
Februarie 11, 2020 om 12:09 nm
Februarie 11, 2020 om 10:25 vm
Hoop jou man is oukei!
Dankie hy is.
Februarie 11, 2020 om 10:44 vm
Ek het al in backpackers gebly wat skoner is as gastehuise en helfte van die prys
Februarie 11, 2020 om 12:11 nm
Ja dit was regtig skoon. Al wat sleg was, was dat ek nie altyd parkeerplek naby kon kry nie en dat ek soms laat in die aand op ‘n onveilige plek moes parkeer. Tog het daar darem niks gebeur nie.
Februarie 11, 2020 om 2:19 nm
Bly om te hoor jou man is beter, Toortsie.
Februarie 11, 2020 om 3:30 nm
Februarie 11, 2020 om 2:47 nm
Baie bly om te hoor jou man is weer op die been.
Februarie 11, 2020 om 3:32 nm
Dankie. Ekvertel vir hom dat die Towerinne so besorg is oor hom. Dis seker nadat hy so lekker vir ons almal vleis gebraai het op Rebusfontein! O ja, en die keer toe julle almal by ons op Struisbaai gekuier het.
Februarie 11, 2020 om 4:06 nm
Februarie 11, 2020 om 4:51 nm
Gelukkig weet jy hoe om jou vrou te staan, Toortsie. Baie bly jou liefie is weer gesond.
Februarie 11, 2020 om 4:53 nm
Ekbis eintlik maar ‘n bang Janine.
Februarie 11, 2020 om 7:31 nm
Almiskie – jy het vrou-alleen en met ‘n hart vol bekommernis reggekom met blyplek!
Februarie 11, 2020 om 8:15 nm
Jaaa, maar was soms verplig om op ‘n grollerige plek te parkeer.
Februarie 12, 2020 om 4:51 vm
Ek is seker dit was vir jou man net so groot verligting as vir jou, Toortsie, dat jy darem veilige blyplek gehad het! En ek hoop van harte hy herstel vinnig!
Februarie 12, 2020 om 6:49 vm
Dankie hy is weer perdfris. 😁